Interviul oferit de prof. Adrian Asănică, decanul Facultății de Horticultură, a fost difuzat la TVR 2, duminică, 5 mai și poate fi urmărit și sâmbătă 11 mai, în cadrul Retrospectivei ”E vremea Ta”, de la TVR INFO.
Cu toţii ne dorim să trăim într-un mediu urban mai armonios, cu oraşe verzi în care să ne bucurăm de diversitatea plantelor şi de zone cu aer mai curat. Între 12 şi 16 mai, Palatul Parlamentului din Capitală va găzdui Congresul European de Horticultură, un eveniment amplu organizat de Universitatea de Științe Agronomice și Medicină Veterinară din București, alături de Societatea Română de Horticultură și care beneficiază de susținerea Primăriei Municipiului București, a Senatului României, a Camerei Deputaților, a Ministerului Educației, Ministerului Agriculturii și Dezvoltării Rurale, Ministerului Cercetării, Inovării și Digitalizării, Ministerului Afacerilor Externe și a Băncii Naționale a României.
"E vremea Ta!" a pregătit interviuri şi informaţii despre Congresul European de Horticultură, care se va desfăşura între 12 şi 16 mai în Capitală. Interviul oferit de Adrian Asănică, decanul Facultății de Horticultură a fost difuzat pe TVR 2, duminică, 5 mai și poate fi urmărit și sâmbătă 11 mai, în cadrul Retrospectivei E vremea Ta, de la TVR INFO. În fiecare vineri, emisiunea "E vremea Ta!" difuzează "Rubrica de Horticultură", realizată de Roxana Iordache.
Organizarea Congresului European de Horticultură în România ca a cincea țară organizatoare, constituie o oportunitate deosebită pentru educație și cercetare. Aducerea acestui eveniment internațional în România oferă studenților, profesorilor și profesioniștilor acces la experți și la inovații de top în domeniul agronomic și al horticulturii. Participarea la congres contribuie la schimbul internațional de idei și la promovarea conceptelor europene de transformare a mediului urban, în orașe verzi. Pentru prima dată în istoria acestui eveniment remarcabil, va avea loc și un simpozion despre Istoria Horticulturii.
Congresul European de Horticultură se organizează din patru în patru ani, iar edițiile precedente au fost găzduite de Germania (Stuttgart - 2021), Grecia (Chania - 2016), Franța (Angers - 2012) și respectiv, Austria (Viena - 2008).
Echipa emisiunii "E Vremea Ta!"
Realizatorii ediţiilor zilnice: luni - Cristina Dănilă, marţi şi miercuri - Laurenţiu Mandu, joi - Adrian Bănuţă, vineri şi duminică – Roxana Iordache, sâmbătă - Raluca Arvat.
Producători: Raluca Stroe Brumariu, Cristina Dănilă
Prezintă: Cristina Soare şi Andrei Bărbulescu".